b'\n_START_ARTICLE_\nG\xc3\xb6tiska F\xc3\xb6rbundet\n_START_PARAGRAPH_\nG\xc3\xb6tiska F\xc3\xb6rbundet var et svensk nasjonalt selskap i romantikkens \xc3\xa5nd som ble stiftet i Stockholm \xc3\xa5r 1811. Hensikten var \xc3\xa5 gjenskape \xc2\xabde gamle g\xc3\xb6ters frihets\xc3\xa5nd, mannsmot og redelige sinnelag\xc2\xbb. Forbundet ble stiftet av en rekke svenske poeter og forfattere som en sosial klubb for litter\xc3\xa6re studier blant akademikere i Sverige for \xc3\xa5 bedre samfunnets moral ved fordypning i nordisk forhistorisk tid, \xc2\xabtill forskning i de Gamle G\xc3\xb6thers sagor och H\xc3\xa4fder vare hvarje f\xc3\xb6rbundsbroder ovillkorligen f\xc3\xb6rpliktigad\xc2\xbb. Forbundet ble formelt oppl\xc3\xb8st i 1844 etter \xc3\xa5 ha v\xc3\xa6rt dominerende i det svenske samfunnet i mer enn ti \xc3\xa5r.\n_START_SECTION_\nBakgrunnen for opprettelsen\n_START_PARAGRAPH_\nBakgrunnen for at G\xc3\xb6tiska F\xc3\xb6rbundet ble opprettet har blitt antatt \xc3\xa5 v\xc3\xa6re de urolige tidene i europeisk politikk i samtiden. Nordisk familjebok skrev at s\xc3\xa6rlig keiser Napol\xc3\xa9on Bonapartes forakt for andre nasjoners rett til selvstendighet vekket nasjonalf\xc3\xb8lelsen til liv, s\xc3\xa6rlig hos de folk som sto i fare for \xc3\xa5 tape sin selvstendighet under keiserens milit\xc3\xa6re framrykninger. Til dem h\xc3\xb8rte svenskene som hadde mistet Finland i 1809 og fryktet at selv Sverige var truet._NEWLINE_I begynnelsen hadde G\xc3\xb6tiska f\xc3\xb6rbundet en sp\xc3\xb8kefull karakter, men endret seg snart til \xc3\xa5 bli tatt p\xc3\xa5 fullt alvor av dets leder Jakob Adlerbeth.\n_START_SECTION_\nLengselen etter en \xc3\xa6refull fortid\n_START_PARAGRAPH_\nI konteksten av den p\xc3\xa5g\xc3\xa5ende debatten over hvor egnet norr\xc3\xb8n mytologi er som emne for kunsten. Hvor den tunge nyklassisistiske treningen til nordiske kunstakademier, b\xc3\xa5de svenske og danske, fremmet med stor kraft bibelske og klassiske emner som det eneste velegnet for kunst, s\xc3\xb8kte medlemmene av G\xc3\xb6tiska F\xc3\xb6rbundet \xc3\xa5 gjenoppleve den s\xc3\xa5kalte \xc2\xabvikinge\xc3\xa5nden\xc2\xbb, det vil si \xc3\xa5 s\xc3\xb8ke tilbake til nordisk forhistorie. Da K\xc3\xb8benhavns Universitet i 1800 hadde gjort debattene til et emne for en konkurranse, uttrykte den danske romantikeren Adam Gottlob Oehlenschl\xc3\xa4ger (1779\xe2\x80\x931850) )at han \xc3\xb8nsket norr\xc3\xb8n mytologi ettersom den var dansk, hadde ikke blitt hverdagslig og (karakteristisk for tankegangen i Nordens romantikk) var uansett overlegen gresk mytologi._NEWLINE_I 1817 utlyste G\xc3\xb6tiska f\xc3\xb6rbundet en skulpturkonkurranse i nordiske emner._NEWLINE_Forbundet utga et tidsskrift, Iduna, hvor det ble trykket en god del poesi, og luftet synspunkter, s\xc3\xa6rlig i henhold til studiet av gammel norr\xc3\xb8n litteratur og historie. Medlemmene skrev omfattende om \xc3\xa6sene og andre deler av norr\xc3\xb8n mytologi. Forfatterskapet til Olof Rudbeck d.e. som ble trukket fram fra glemselen igjen, s\xc3\xa6rlig hans bok Atlantica (Atland eller Manheim, 1677), og benyttet for \xc3\xa5 skape et livlig billedspr\xc3\xa5k. Rudbecks Atlantica var derimot preget av b\xc3\xa5de oppfinnsomme forfalskninger og rent sludder i hans jakt p\xc3\xa5 \xc3\xa5 konstruere en storsl\xc3\xa5tt fortid for Sverige hvor han hevdet at Sverige var alle store sivilisasjoners opprinnelse, at Sverige var gudenes bolig, at latin og hebraisk hadde utviklet seg fra svensk og at Jesus Kristus hadde bes\xc3\xb8kte tempelet i Uppsala. I forbundets poesi, s\xc3\xa6rlig i de rike illustrasjoner ble norr\xc3\xb8ne billedelementer blandet med andre elementer som den keltiske, greske og romerske for \xc3\xa5 konstruere forbundets egen moderne mytologi av Nordens storsl\xc3\xa5tt fortid._NEWLINE_Blant de mest ber\xc3\xb8mte medlemmene var Esaias Tegn\xc3\xa9r (1782\xe2\x80\x931846) og Erik Gustaf Geijer (1783\xe2\x80\x931847), som begge var redakt\xc3\xb8rer av Iduna. En del av deres mest kjente dikt ble skrevet under innflytelsen av ideene og nasjonalf\xc3\xb8lelsen til G\xc3\xb6tiska F\xc3\xb6rbundet, s\xc3\xa6rlig Frithiofs saga av Tegn\xc3\xa9r, foruten andre mindre dikt kalt \xc2\xabVikingen\xc2\xbb, \xc2\xabOdalbonden\xc2\xbb og \xc2\xabSkidbladner\xc2\xbb. Det sistnevnte ble trykket i Iduna. Andre velkjente medlemmer var Arvid Afzelius (1785\xe2\x80\x931871), en redakt\xc3\xb8r av grunnleggende antologi av svenske folkesanger, Svenska visor fr\xc3\xa5n forntiden, den lyriske poeten Karl August Nicander (1799\xe2\x80\x931839), Wilhelm Gum\xc3\xa6lius (1789\xe2\x80\x931877), forfatteren av den historiske romanen, Tord Bonde, og Pehr Henrik Ling (1776\xe2\x80\x931839), gymnastikkpedagog og dikter._NEWLINE_Forbundets medlemmer skrev omfattende om vikingene, som regel p\xc3\xa5 m\xc3\xa5te som beskrev dem som et tappert og edelt folkeslag som hadde lite til felles med de folk som faktisk levde i vikingtiden. Selv hadde medlemmene sammenkomster hvor de bar hjelmer med horn p\xc3\xa5, noe som det ikke finnes bevis for at det var tilfellet med de faktiske vikinger._NEWLINE_I 1844 ble forbundets bibliotek og dets arkiv overf\xc3\xb8rt til biblioteket til Kungliga Vitterhets Historie och Antikvitets Akademien i forbindelse med at G\xc3\xb6tiska F\xc3\xb6rbundet ble nedlagt_NEWLINE_Mytologien og billedspr\xc3\xa5ket til denne bevegelsen ble sv\xc3\xa6rt popul\xc3\xa6rt i Tyskland hvor tilsvarende samfunn var del av V\xc3\xb6lkisch-bevegelsen som igjen ble tatt opp i det nasjonalsosialistiske Tysklands ideologi og har forblitt popul\xc3\xa6rt i blant nazister den dag i dag. Ideologisk er det dog ingen opplagt forbindelse, bortsett fra en delt interesse i sentimentale patriotiske interesser i nasjonal folkeminne, historie og et \xc3\xb8nske om tilbake til fortiden, og motstand mot det urbane, noe som gjentakende temaer i nasjonal romantikk.'